สัปดาห์นี้ซื้อกลับหุ้นแบงก์ ชง 5 หุ้นกลาง-เล็ก ฟอร์มโตเกินตลาด
โบรกฯแนะสัปดาห์นี้ทยอยเพิ่มน้ำหนักลงทุนหุ้น แนะทยอยสะสมกลับหุ้นหลักในกลุ่มแบงก์ พร้อมเก็งกำไรหุ้น Mid - Small Cap Outperform เด่น
24 ก.ย. 2560

บล.โนมูระ พัฒนสิน ระบุในบทวิเคราะห์ (25 ก.ย.) แนะนำกลยุทธ์การลงทุนสัปดาห์นี้ กรณีตลาดพักฐานต่ำกว่า 1,650 จุด ลงมา ให้ทยอยเพิ่มน้ำหนักหุ้นกลับสู่ 70% อีกครั้ง หลังลดลงมาสู่ 60 – 50% ในช่วงกลางสัปดาห์ที่ผ่านมา โดยสัปดาห์นี้ หุ้น Mid – Small Cap (FN, SNC, NYT, PM, JUBILE) จะ Outperform เด่น และทยอยสะสมกลับหุ้นหลักในกลุ่มธนาคารพาณิชย์ (KBANK, BBL, TMB) ในวันอังคารและวันพุธนี้ เนื่องจากประเมินแรงกดดันของกลุ่มเป็นเพียงปัจจัยลบเชิง Sentiment ระยะสั้น ส่วนกลุ่มน้ำมันลงตามการปรับฐานของตลาด PTTEP, PTT ยังเด่นในเชิงพื้นฐานตามราคาน้ำมันขาขึ้น
หุ้นเด่นสัปดาห์นี้
1) SNC (TP 20.00) : อุตสาหกรรมยานยนต์ฟื้นทั้งในและนอกประเทศ หนุนผลกําไรฟื้นไปถึง 1Q18
2) JUBILE (TP 27.00) : ผลประกอบการฟื้นตัวตามการบริโภคของชนชั้นกลาง + ยอดขายคิตตี้เด่น
3) FN (TP 7.00) : ราคาหุ้นลงมารับผลประกอบการ 3Q17 ล่วงหน้าไปแล้ว แนะสะสมรับการฟื้นตัว